Selle põhilause määratu kasu on täieliselt tunnustatud niihästi arstiteaduse kui ka väga konservatiivsete valitusasutuste poolt. Vaatlused, et niisugused inimsoo haigused, nagu rahhiit,  näärmetõbi, tuberkuloos jne., nõuavad oma arvukaid ohvreid seal, kus vaesemad rahvaklassid elavad linna üürikasarmuis ja keldrikortereis kokkusurutult, peaaegu täiesti värskest õhust ja päikesepaistest eraldatult, viisid selleni, et juba mitmete aastakümnete eest avati St.-Moritz'is, Šveitsis, esimene kõrgustikupäikese- ja õhusantoorium tuberkuloosihaigeile. Seal tarvitati alasti päikese- ja õhuvanne kui otseseid parandusmeetodeid. Saavutatud tagajärjed kutsusid esile taoliste sanatooriumide loomise teisteski kultuurmais. Kunstliku kõrgustikupäikese leiutamisega on see imeliselt mõjuv parandamismeetod muutunud juba inimesile üldiseks tarviduseks. Üheks tunnusmärgiks on, et peagu eranditeta igas kultuurriigis linnaasutuste poolt on avatud tasuta kõrgustikupäikese-asutused rahhiitseile ja näärmetõbiseile lastele. Koguni enam - mõneski lääne-euroopa suurlinnas on avalikud aedkavatised määratud lastele avalikeks alasti mängupaikadeks.